
De epodo Horatii Oataleptis Vergilii inserto. 



Inter Gatalepta Yergilii, Academia Amplissimal, sub numero 
Xin. legitur epodus, quem Vergilio tribui non posse vel ex eo 
elucet, quod auctor vss. 1 — 4. se terra marique militasse gloriatur. 
Hoc carmen ab editoribus Vergilii huc usque neglectum Horatio 
vindicandum esse censeo. 

Horatiana enim est primum forma metrica a nullo alio 
poeta usurpata, trimeter iambicus cum dimetro iunctus, de quo 
Horatius Epist. L 19, 23—25: 

. . . Farios ego primas iambos 
Ostendi Latio, nomeros animosque secatus 
Archilochi, non res et agentia verba Lycamben. 

Deinde vss. 1—4. huius epodi: 

lacere me, quod alta non possim, putas, 

Ut ante, vectari freta 
Nec ferre durum frigus aut sdstum pati 

Neque arma victoris sequi, 

mirum in modum congruunt cum Hor. Garm. H. 6, 5—8: 

Tibur Argeo positum colono 
Sit mese sedes utinam senectsd, 
Sit domus lasso maris et yiarum 
Militiffique ; 

agitur enim utrobique de bellis terra marique gestis et de labo- 
ribus longarum viarum. Elocutio autem epodi, quod infra ex 
adnotationibus elucebit, adeo Horatiana est, ut quivis psene 
versus commode possit cum aliquo loco Horatiano conferri. 

4 GEYZA NBMETHY. 

Sed, quod maximi est momenti, Horatius ipse hoc carmen 
sibi vindicat iniecta, ut ita dicam, manu Epod. 17, 56 — 59., 
ubi Canidia venefica ita minatur poetse': 

Inultus ut tu riseris Ootyttia 

Volgata, sacruni Itberi Cupidinis, 

Et Esquilini pontifex venefici 

Impune ut urbem nomine impleris meo? 

Poeta hoc loco vss. 58 — 59., ut inter omnes interpretes 
constat, alludit ad Sat. I. 8., ubi agitur de Ganidia in Esquilino 
magica sacra faciente ; vss. autem 56 — 57. mea quidem sententia 
referendi sunt ad vss. 19 — 22. huius epodi: 

Non me vocabis spurca per Cotyttia 

Ad feriatos /ascinoSy 
Nec te movere lumbuium in crocotula 

Prensis videbo altaribus. 

Ganidia igitur duas res obicit Horatio : primum, quod Sat. 
I. 8. veneficium suum Esquilinum omnibus notum fecerit, deinde, 
quod hoc epodo mysteria Cotyttus deriserit atque vulgaverit. 

Prseterea etiam Sat. I. 8. Horatius ad hoc ipsum carmen 
alludit. Legimus enim vss. 37 — 39. satirae laudatae (verba Priapi 
in Maecenatis horto stantis): 

Mentior at si qaid, merdis caput inquiner albis 
Corvorum atque in me veniat mictum atque cacatum 
\Iuliu8\ et fragilis Pediatia furque Voranus, 

ubi Porphyrio, scholiasta Horatii, (ad vs. 39.) hsec adnotat : 
« Pediatius eques Bomanus honesto patrimonio consumpto etiam 
castitatem \moris amiseratf et indulgentia parentum moUis eva- 
serat, ut omnem libidinem cum voluptate pateretur. Propter 
quod eum Horatius feminino nomine Fediatiamy non Pediatium 
appellavit ; ob eandem causam et fragilem dixit, id est moUem. » 
Agitur autem in hoc epodo de eodem Pediatio equite Bomano, 
quem Caesar Octavianus in soUemni equitum probatione impro- 
bare, i. e. ordine equestri movere debeat propter mores impuros, 
cf. vss. epodi 9 — 10: 

DE HORATII EPODO XVIII. O 

Qoid, impudice et improhande Gsdsari, 
Seu furta dicantur tua; 

qni patrimonimn snum hellaando consumpsit, cf. vss. 11 — 12: 

Et helluato sera patrimonio 
In fratre parsimonia; 

qui puerilibus annis, a parentibus certe parum diligenter custo- 
ditus, inter viros convivia celebrans constupratus est, cf. vss. 

13—16: 

Vel acta puero cum viris conviYia 

Ddffique per somnum nates 
Et inscio repente clamatum super: 
Talasio, Talasio; 

qui cinaedus evaserat, ut omnem libidinem cum voluptate pate- 
retur, cf. vss. 19 — 24: 

Non me vocabis spurca per Gotyttia 

Ad feriatos fascinoQ, 
Nec te movere lumbulum in crocotula 

Prensis videbo altaribus 
Flavumque propter Thybrim olentes nauticos 

Vocare ... 

Hunc igitur equitem Bomanum Horatius Sat. I. 8, 39. 
Pediatiam, non Pediatium appellat, quia iam in hoc epodo fe- 
minam eum nominavit vs. 17 : 

Quid paJluisti, /ew?iwa/ An ioci dolent? 

Quin etiam loci corrupti Horatii et scholiastaB Porphyrionis 
maxima cum verisimilitudine possunt coUatione huius epodi 
emendari. Nam Sat. I. 8, 38 — 39: 

. . . atque in me veniat mictum atque cacatum 
\Iuliitsj- et fragilis Pediatia furque Voranus, 

procul dubio corruptum est et ab omnibus editoribus cruce no- 
isiiur lulim rectissimeque dicit Kiessling in editione sua: •lulius, 
das vornehmste Gentile der Zeit, ist zur Bezeichnung eines ver- 
kommenen Menschen platterdings unmoglich.» Cum autem Por- 
phyrio in adnotationibus suis nomina Pediatii et Vorani op- 
time explicet, contra de lulio nuUam faciat mentionem, Sat. I. 

6 GETZA NEMETHY. 

8, 39. non fuisse olim tria nomina propria iure suspiceris. No- 
tandum deinde a Porphyrione non solum moUitiem Pediatii, 
sed etiam patrimonium ab eo consumptum commemorari, unde 
etiam apud Horatium de helluatione Pediatii quidquam olim 
lectum fuisse sponte sequitur. Scribendum igitur: 

. . . atque in me veniat mictum atque cacatum 
Helluo^) vel fragilis, Pediatia, furve Voranus, 

ubi hdluo opponitur/Mn, sicut Pediatius Vorano, conferendusque 
YS. 10. huius epodi: «Et helluato . . . patrimonio» Helluo fragi- 
lis i. e. mollis et impudicus, ut Cic. Agr. I. 7 : «impurus helluo» 
et Cic. De dom. 25: «helluo spurcatissimus» ; ad parallelis- 
mum (helluo — fur, Pediatia — Voranus) cf. Hor. Sat. I. 8, 
11 : «Pantolabo scurrsB Nomentanoque nepoti» i. e. helluoni. Pro 
^ et qu£ autem scriptum fuisse vel^*) et ve verisimile fit ex eo, 
quod vs. 38. in codicibus veniat reperitur, non veniant. 

Apud Porphyrionem denique corrupta sunt: «etiam casti- 
tatem fmom amiseratf», ubi certe non agitur de castitate Pedia- 
tii amissa ; riam corruptum fuisse puerum Pediatium propter 
indulgentiam parentum postea commemoratur, unde eum non 
patrimonio consumpto, sed multo ante vivis parentibus castita- 
tem amisisse elucet. Quare pro moris amiserat. scribendum 
sororis vendiderat conferendique vss. 7 — 8. huius epodi: 

Per prosUtiUae turpe contubemium 
Sororis — o quid me incitas? 

Bestat igitur, auditores doctissimi, ut totum epodum ex 
his rebus nunc primum detectis explicare atque interpretari 
temptemus. Quam ob rem ex recensione mea hic sequitur carmen 
adnotationibus exegeticis et criticis instructum atque versione 
Hungarica. Dulcis enim lingua nostra sit prima, in quam Ho- 
ratii epodus duodevicesimus — nam huc usque septemdecim erant 
noti — pristino sensui redditus convertitur. Potest certe hoc 
poema in Hungaricum ita transferri, ut rerum obscenitas miti- 
getur, remaneat tamen vis sententiarum vere Archilochea. 



*) Scribitur etiam elluo et eluo, quod ad lulius proxime accedit. 
**) An scribendum potius seu? 

IN PEDIATIUM EQUITEM ROMANUM. 

lacere me, qaod alta non possim, putas, 

Ut ante, vectari freta 
Nec ferre durum frigus aut sestum pati 
Neque arma victoris sequi. 
6 Valent, valent mihi ira et antiquus furor 

Et lingua, qua par sim tibi. 
Per prostitutas turpe contubernium 

Sororis, o quid me incitas? 
Quid, impudice et improbande Caesari, 
10 Seu furta dicantur tua 

Et helluato sera patrimonio 

In fratre parsimonia 
Vel acta puero cum viris convivia 
Udseque per somnum nates 
15 Et inscio repente clamatum super: 

Talasio, Talasio! 
Quid palluisti, femina ? An ioci dolent ? 

An facta cognoscis tua? 
Non me vocabis spurca per Cotyttia 
20 Ad feriatos fascinos, 

Nec te movere lumbulum in crocotula 

Prensis videbo altaribus 
Fiavumque propter Thybrim olentes nauticos 
Vocare, ubi adpulsae rates 
26 Stant in vadis caeno retentas turbido 

Macraque luctantes aqua; 

PEDIATIUS ROMAI LOVAGHOZ. 

Gy&v^nak tartasz-e, mert nincs modomba mar 

Hajozni a nyilt tengeren 
S tiirven kemeny fagyot s a forro nap hevet 

Kovetni a gydztes t^bordt? 
De el meg bennem, el a harag s a regi diih 

S van nyelvem megvivnom veled. 
Testverhugodra, kit te hitv^ny Agyasul 

Eladt&l, oh mert ingerelsz, 
Parfena rongy, kit a rendb51 Caesar kidob, 

Ha megerti tolvajs&gidat 
S hogy mint akartad eldorbezolt jussodat 

Ocseden, kes6n, venni meg; 
Egykor hogy itt&l, ferfiak kozott gyerek, 

Mid6n megestel reszegen, 
S a meg alvo folott hangzott a n&szi dal: 

Talasio^ Talasio! 
Mert sappadsz, asszony ? Banod mar szerelm^id ? 

Bdismer^z biineidre mar? 
Nem csalsz te engem czeda latraid koze 

Cotytto ocsm^ny linnepen, 
Mikor szent t&nczban a faracskdd mozgatod 

Selyemruh^cskdt oltve fol; 
Nem Mtlak hivni a szagos matrozokat 

A szoke Thybris partjain, 
Hol piszkos sarban ott rekednek a hajok 

S kiizkodnek a sekely vizen; 

10 GEYZA N^METHY. 

Neque in culinam ad uncta noTendialia 

Dapesque duces sordidas, 
Quibus repletus ut salivosis labrid 
80 Obesam ad uxorem redis, 

Exaestuantis dente solvis pantices 

Udisque lambis saviis. 
Nunc Isede, nunc lacesse, si quicquam vales ! 
Et nomen adscribo tuum : 
86 Ginsede Pediati, tuae liquere opes 

Fameque genuini crepant. 
Yidebo habentem prseter ignavos nihil 

Pratres et iratum lovem 
Scissumque ventrem et hirneosi patrui 
40 Pedes inedia turgidos. 

DE HORATII EPODO XVm. 11 

Se nem viszel kilencz napos sirok kdz6 

Folfalni a boltak etelet, 
Mivel ba jol laktdl s a ny&lad folyni kezd, 

Elbizott n6dbdz visszatersz so 

S fogaddal osztokelve vdgyait, vele, 

Mint linynyal liny, bnjdlkodol. 
Most sertegess, siUny, most ingerelj, ba tudsz ! 

Versemben illni fog neved: 
Eluszott penzed, szajba Pediatius, bb 

S 6bsegt51 csattog a fogad. 
Megerem^ mid se lesz, csupan a sorsbarag 

Es ingyeneie vereid, 
Bepedt tested meg ven b&tyad servese es 

Ins^gtOl gorcsos Idbai. 40 

ADNOTATIONES. 

V. 1 — 2. lacere me . . . putas, infirmum atque imbellem 
esse opinaris; ut TibuU. I. 4, 31 — 32: «Quam iacet, infirmaB 
venere ubi fata senectse, Qui prior Eleo est carcere missus 
equus» et ibid. 11. 5, 109 — 110: naceo cum saucius annun\ Et 
faveo morbo.» Cf. etiam Propert. L 6, 25: «Me. . . quem voluit 
semper fortuna iacere.>> Videtur Horatius a Pediatio, dignitate 
equitis Bomani elato, iurgio lacessitus esse, quod olim victas 
partes esset secutus libertinoque patre natus legioni Bomanas 
imperitasset tribunus, unde infra vs. 33 : «Nunc Isede, nunc la- 
cesse.» Cf. Hor. Sat. I. 6, 45 — 50: «Nunc ad me redeo liber- 
tino patre natum, Quem rodunt omnes libertino patre natum, 
Nunc quia sim tibi, Msecenas, convictor, at olim, Quod mihi pa- 
reret legio Bomana tribuno.» Quod Horatius certe segre ferebat 
eo potissimum tempore, cum ex bello, ubi iam tribunus fuerat 
iusque sibi adquisiverat ad honores summos adipiscendos, inter 
victos rediens agroque paterno veteranis triumvirum adsignato 
spoliatus scriptum quaestorium sibi comparare coactus est. Cf. 
Hor. Epist. n. 2, 47 — 52: «Civilisque rudem belli tulit aestus 
in arma Csesaris Augusti non responsura lacertis, Unde simul 
primum me dimisere Philippi, Decisis humilem pennis inopem« 
que paterni Et laris et fundi paupertas impulit, audax Ut versus 
facerem.» Simile quid ei evenisse videtur iam in castris Bruti; 
cf. Porphyr. ad Hor. Sat. I. 7, 1 : «P. Bupilius cognomine Bex, 
Prsenestinus . . . proscriptus a triumviris confugit ad Brutum et 
inter comites habitus est. Ibi militantem Horatium Flaccum 
iurgio lacessivit, propter quod amaritudinem stili poeta in eum 
strinxit.» Ut igitur P. Bupilium ultus est scribendo in eum Sat. 
I. 7., ita invectus est hoc epodo in Pediatium. — Ut ante, vec- 

,16 GEYZA NiiMBTHY. 

tari freta, ut olim (a. 42. a. Chr. n.) bello Philippensi, quo 
classis Bruti stationem habebat Neapoli, in portu Philipporum, et 
perpetuo navigabat inter hunc portum et insulam Thasi, unde 
commeatuB castris advehebantur. Videtur igitur Horatius una 
cum Pompeio Varo aliquamdiu expeditionibus maritimis, deinde 
in terram egressus pugnae ultimae Philippensi interfuisse; post 
cladem autem acceptam Horatius se dedidit Octaviano, Pompeius 
Varus per mare effugiens Sexto Pompeio se adiunxit. Cf. Hor. 
Carm. 11. 7, 1. sqq. : «0 saepe mecum tempus in ultimum De- 
ducte Bruto militise duce . . . Pompei, meorum prime sodalium . . . 
Tecum Philippos et celerem fugam Sensi . . . Sed me per hostes 
Mercurius celer Denso paventem sustulit aere: Te rursus in 
bellum resorbens Unda fretis tulit aestuosis.» Ergo Pompeium 
resorbuit mare, i. e. iterum conscendit navem, unde prius in 
terram egressus erat; contra Horatius non potuit aut noluit 
effugere ex pugna Philippensi, ut illi, de quibus Cas. Dio XLVH. 
49: STTt TTjv -d-aXaooav SiecpoYOV xat [iSTa todto rcj) S^^tq) Tcpooe- 
^evTo. Ceterum Horatium etiam in classi meruisse elucet ex 
Carm. H. 6, 5 — 7 : «Tibur Argeo positum colono Sit meae sedes 
utinam senectse, Sit domus lasso maris.y) — vectari freta, accu- 
sativus, ut Verg. Aen. IIL 191: «vastumque cava trabe curri- 
mus aequor.» 

V. 3 — 4. Nec ferre durum friqus aut aestum pati, versum 
ante oculos habuisse videtur auctor Catfitl. (Pseudovergil.) IX. 
45: «Immoderata pati iam frigora iamque calores.» — Nec ferre 
durum friguSy referendum ad celeberrimam Bruti expeditionem 
hibernam (a. 43. a. Chr. n.), cum Athenis profectus media hieme 
per Illyriam exercitum duxit Dyrrhachio usque ad Apolloniam 
(cf. Plutarch. Quaest. Conv. VI. 8. 2. et Brut. 25.), ubi C. An- 
tonium, triumviri fratrem, ad deditionem (cf. Appian. B. C. III. 
79.) coegit. Athenis Bruto se adiunxit, relictis studiis philo- 
sophiae, Horatius; poterat' igitur huic expeditioni interesse. — 
aestum pati, referendum ad bellum Philippense aestate anni 42. 
a. Chr. n. inceptum, cum Brutus et Cassius exercitum duxerunt 
Sardibus terrestri itinere Abydum, unde ad Chersonesum Thra- 
ciam traiicientes eadem, qua olim Xerxes, via brevissimo tem- 
pore pervenerunt Philippos: cf. Appian. B. C. IV. 87 — 88. — 
arma victoris sequi, ut Verg. Aen. III, 54 : «Bes Agamemnonias 

DB HORATII BPODO XVIII. 17 

victriciaque arma secutus.» Cf. TibuU. II. 6, 1: «Castra Macer 
sequitur» ; Ov. Am. III. 8, 27: itrepidas acies et fera castra 
sequi» ; Lucan. X. 407: tNuUa fides pietasque viris, qui castra 
sequuntur.» Ceterum, quae Horatius vss. 1 — 4. huius epodi 
commemorat, id est expeditiones maritimas, itinera terrestria 
longinqua et militandi labores, eadem breviter tetigit postea 
Carm. II. 6, 5 — 8 : «Tibur Argeo positum colono Sit mese sedes 
utinam senectae, Sit domus lasso maris et viarum Militiaeque.» — 
victoris, Bruti. Nam Brutus, C. Antonio devicto Macedoniaque 
occupata, ut Cass. Dio. XLVII. 25. docemur: ec ta vo|jLb[iai:a, 
& ex6TCTSto, 8t%6va ts aDto5 xal TCtXtov, SicptStd te 86o IvetDTCOO* 8t]- 
Xcbv Sx ts tootOD xal 8ta twv Ypa{i.[iat(ov, 5tt tTfJv naxplSa jista too 
Kaaotoo -/jXsudepTjxdx; etTj. In ephemeride autem Berliner Philolo- 
gische Wochenschrift (a. 1888. p. 1043.) descriptus est nummus 
aureus, ubi conspicitur Bruti imago corona laurea, victorise 
signo cincta et tropaeum inter duo rostra, ex quo etiam Brutum 
ipsum elatum fuisse belli navalis a se gesti gloria patet, quare 
expeditiones maritimas ab Horatio hoc loco commemorari non 
est mirum. Unde etiam id elucet, cur Horatius hoc carmen 
in libro epodon publici iuris facere non potuerit. Nam Brutum 
victorem appellando lectores commonefecisset summi dedecoris 
Octaviani Caesaris, pugnse Philippensis primae, de qua Suet. Octav. 
13.: « (Octavianus) inita cum Antonio et Lepido societate Phi- 
lippenee quoque bellum, quamquam invalidus atque aeger, du- 
plici proelio transegit, quorum priore castris exutus vix ad Antoni 
cornu fuga evaserat» ; Plin. N. H. VII. 147 — 148: «In divo 
quoque Augusto . . . magna sortis humanse reperiantur volumina . . . 
Philippensi proelio morbidi fuga et triduo in palude aegroti et 
(ut fatentur Agrippa et Maecenas) aqua subter cutem fusa tur- 
gidi latebra» : Plut. Brut. 4i2. (de prima pugna Philippensi) : 
Kataap ooda{ioD (pavepoc; i^v. Neque mirum est Horatium Maece- 
nati Augustoque nondum conciliatum aliter hic atque postea 
de bello Philippensi loqui; iocatur certe Carm. II. 7, 9 — 12: 
«Tecum Philippos et celerem fugam Sensi relicta non bene 
parmula, Cum fracta virtus et minaces Turpe solum tetigere 
mento.») Sed Epist. I. 20, 20 — 23., multo post bella civilia tem- 
pore, cum iam non erat ei timendum, ne Augustum laederet, 
iterum, sicut hoc loco, serio gloriatur bellica virtute : «Me liber- 

18 GEYZA Nl^METHY. 

tino natum patre et in tenui rei Maiores pennas nido exten- 
disse loqueris, Ut quantum generi demas, virtiUibus addas: Me 
primis urbis belli placuisse domique.» Qui enim erant primi 
illi urbis, quibus poeta in bello placuit? Brutus certe et Cassius. 
Optime igitur dixit olim magnus ille Lessing (ed. Lachm. IV. 
p. 26.): «Horaz war ein junger Mensch ohne Ahnen und Ver- 
mogen, und dennoch gelangte er gleich Anfangs zu der Wiirde 
eines Tribuns. Ist es also nicht klar, dass Brutus personliche 
Eigenschaften in ihm miisse entdeckt haben, welche den Mangel 
an Ahnen und Vermogen ersetzten? Was konnten diese abei; 
fur Eigenschaften sein, wenn es nicht entschiedener Muth und 
eine vorzugliche Fahigkeit zur Kriegskunst waren?» 

V. 5 — 6. Valent, valent mihi ira^ saepius commemorat Ho- 
ratius iracundiam suam; cf. Sat. 11. 3, 323: «Non dico horren- 
dam rabiem», Carm. III. 9, 22 — 23: «improbo Iracundior 
Hadria», Epist. I. 20, 25. «Irasci celerem.» Ceterum ira est 
fons poeseos iambicse; cf. Carm. I. 16, 1 — 9: «0 matre pulchra 
filia pulchrior, Quem criminosis cumque voles modum Pones 
iambis, sive flamma, Sive mari libet Hadriano. Non Dindymene, 
non adytis quatit Meutem sacerdotum incola Pythius, Non Li- 
ber aaque, non acuta Si geminant Corybantes aera, Tristes ut 
irae.^y — antiquus furoTf quo olim in bello civili duce Bruto 
pugnaveram. Cf. Hor. Carm. III. 14, 21 — 28. (ad servum suum) : 
«Dic et argutsB properet Neaerse Murreum nodo cohibere crinem : 
Si per invisum mora ianitorem Fiet, abito. Lenit albescens ani- 
mos capillus Litium et rixse cupidos protervae: Non ego hoc 
ferrem calidus iuventa Consule Planco», ubi mentione consulis 
Planci alludit ad annum 42. a. Chr. n., i. e. ad tempus belli 
Philippensis. Vult igitur dicere: «Nunc aequo animo fero iniu- 
rias, sed olim belli civilis tempore nemo me impune lacessere 
potuisset iuventute fervidum.» — furor, eodem nomine notat 
bellum civile Carm. IV. 15, 17 — 18: «non furor Civilis aut 
vis exiget otium» ; cf. etiam Epist. II. 2, 47. (de se ipso): 
^Civilisque rudem belli tulit aestus in arma.» Ceterum furor 
est proprius iambis, unde A. P. 79: «Archilochum proprio ra- 
bies armavit iambo» et Carm. I. 16, 22—25: «me quoque pec- 
toris Temptavit in dulci iuventa Fervor et in celeres iambos 
Misit furentem.» — Et lingua, rem enim habet cum homine 

ignavo^ qui lingua tantam maligna valet; est igitur cum eo 
lingua pugnandum. — qua par sim tibi, codex Bruxellensis 
habet: «qua assim tibi» ; ego emendavi: par sim, i. e. qua.me 
tibi parem prsestabo. Origo corruptelse: pro parsim legebatur 
passim. An scribendum assurgam^ ut contrarium ^it prsecedenti 
iacere (vs. 1.)? Cf. Verg. Aen. X. 94 — 95: «nunc sera querelis 
Haud iustis assurgis et irrita iurgia iactas». 

V. 7 — 8. Per prostitutaey codices habent Et prostitutae, ubi 
Ribbeck pro Et rectissime coniecit Per; ut enim homines ob- 
testari aliquem solent per caput fratrum aut sororum eius, ita 
hoc loco Horatius acerba cum ironia per contubernium sororis 
Pediatii iurat. — prostituiae turpe contuhemium Sororis, agitur 
de sorore Pediatii; cf. Porphyr. ad Hor. Sat. I. 8, 39: «Pedia- 
tius eques Bomanus honesto patrimonio consumpto etiam casti- 
tatem sororis vendiderat.^ — turpe contuhemium, agitur enim 
de concubinatu indigno sororis equitis Bomani. Videtur igitur 
Pediatius virginitatem sororis diviti cuidam magno pretio ven- 
didisse. — contubernium, opponitur connubio iusto: concubina- 
tus, ut Curt. Buf. V. 5, 20. — o quid me incitas, similiter dicit 
Horatius Epod. 6, 1 — 4. et 11 — 12: «Quid immerentes hospites 
vexas, canis Ignavus adversum lupos? Quin huc inanes, si 
potes, vertis minas Et me remorsurum petis ? . . . Cave cave : 
namque in malos asperrimus Parata toUo cornua.» Ante oculos 
habuit CatuU. 40, 1 — 2: «Quaenam te mala mens, mieelle Ra- 
vide, Egit praecipitem in^meos iambos?» 

V. 9—10. impudice, l e. cinaede, ut Catull. 29, 1 — 5: 
«Quis hoc potest videre, quis potest pati, Nisi impudicus et 
vorax et aleo,"^) Mamurram habere, quod comata Gallia Habebat 
ante et ultima Britannia? Cinaede Bomule, hoc videbis et fe- 
res?» Cf. etiam Catull. 16, 1—4: «Pedicabo ego vos et inru- 
mabo, Aureli pathice et cinaede Furi, Qui me ex versiculis 
meis putastis, Quod sunt molliculi, pamm pudicum'?» et Hor. 
Epist. I. 20, 3. (ad libeUum suum cum puero delicato compa- 
ratum): «Odisti claves et grata sigilla pwdico.» — improbande 
Caesariy Seu etc, quem Caesar Octavianus in soUemni equitum 
Bomanorum probatione ordine equestri movere debebit, si facta 



^) Legendum fortasse eluo i. e. helluo. 

eius compererit. Cf. Val. Max. 11. 2, 9: «Equestris vero ordinis 
iuventus omnibus annis bis Urbem spectaculo sui sub magnis 
auctoribus celebrat, die Lupercalium et equitum probationeTi* ; 
Ov. Trist. II. 89 — 90. (ad Augustum de se equite Romano): 
«At, memini, vitamque meam moresque probabas IUo, quem de- 
deras, prsetereuntis equo» ; Suet. Claud. 16. (de censura Clau- 
dii): «Recognitione equitum iavenem probri plenum, sed quem 
pater probatissimum sibi affirmavit, sine ignominia dimisit.» 
Improbari autem dicebantur, qui in hac recognitione a censore 
aut ab alio . magistratu munere censoris fungente notabantur ; 
cf. Sueton. Octav. 39. (de Octaviano censorem agente): «unum- 
quemque equitum rationem vitse reddere coegit atque ex im- 
probatis alios pcena, alios ignominia notavit, plures admonitione.» 
Post longum intervallum censores creati sunt a triumviris a. 
42. a. Chr. n. ante pugnam Philippensem ; postea Octavianus 
ipse saBpissime summa cum severitate fungebatur munere cen- 
soris; cf. Sueton. Octav. 37: «Nova officia (Augustus) excogita- 
vit . . . triumviratum legendi senatus et alterum recognoscendi 
turmas equitum, quotiensque opus esset» ; ibid. 38: «Equitum 
turmas frequenter recognovit post longam intercapedinem re- 
ducto more travectionis» ; ibid. 39: «notavitque aliquos (ex equi- 
tibus), quod pecunias levioribus usuris mutuati graviore fenore 
collocassent.» — improbande, cf. Hor. Epod. 5, 8: «Per impro- 
baturumhaec lovem.» — furta . . . tua, furtum obicit cinaedo 
Thallo etiam CatuU. 25, 6—9., quod^ carmen Horatius in hoc 
epodo ante oculos habuit: «Remitte pallium mihi meum, quod 
involasti, Sudariumque caetabum catagraphosque Thynos, Inepte, 
quae palam soles habere tamquam avita, Quse nunc tuis ab un- 
guibus V reglutina et remitte» ; eodem modo Catull. 33, 1 — 2: 
«0 furum optime balneariorum, Vibenni pater et cinaede fili.» 
Talia furta commisit fortasse etiam Pediatius. Furtum et impu- 
dicitiam, ut hoc loco, etiam Epist. I. 16, 36. et 38. una com- 
memorat Horatius : «Idem, si clamet furem, neget esse pudicum, 
Mordear opprobriis falsis?» — dicantur, sc. Csesari munere cen- 
sorio fungenti. 

V. 11 — 12. helluato . . . patrimonio, habuit enim Pediatius 
patrimonium honestum, quod helluatione perdidit ; cf. Hor. Sat. 
I. 8, 39: ^Helluo vel fragilis, Pediatia» et Porphyr. ad Hor. Sat. 

I. 8, 39 : «Fediatius eques Bomanus honesto patrimonio con- 
sumpto.» Horatius ante oculos habuit Ciceronis (Pro Sest. 26.) 
Terba in L. Oalpurnium Pisonem: «Me ipsum ut contempsit 
hellm patriae ! Nam quid ego patrimmii dicam, quod ille totum, 
quamvis qusestum (sc. corpore!) faceret, amisiU et Gic. Agr. I. 
1 : «ut impurus lielluo turbet rem publicam . . . ut fit non mi- 
nus in populi Bomani patrimonio nepos quam in suo» et Gic. 
De dom. 25: «helluoni spurcatissimo . . . homini egentissimo et 
facinerosissimo, Sexto Glodio.» — helluatOf helluatione consumpto; 
cf. GatuU. 29, 16 — 17: «Parum expatravit an parum helluatus 
est? Paterna prima lancinata sunt bona» ; Gell. N. A. II. 24, 
1 1 : «cum . . . plerique in patrimoniis amplis helluarentur et fa- 
miliam pecuniamque suam prandiorum conviviorumque gurgi- 
tibus proluissent.» Notandus autem apud Horatium, ut etiam 
apud Gatullum, transitivus huius verbi sensus. — sera . . . In 
fratre parsimoniay videtur Pediatius fratres minores non ita, ut 
equitem Bomanum decebat, educandos curavisse; unde infra 
vss. 37 — 38: «Videbo habentem ^ra^^er ignavos nihil Fratres.* 
Ignavi scilicet fratres Pediatii facti sunt, cum nihil honesti di- 
dicissent. Gontrarium laudat Hor. Garm. II. 2, 5 — 6: «Vivet 
extento Proculeiue aevo Notus in fratres animi paterni.» — 
sera . . . parsimonia, sordida enim in fratrem avaritia non com- 
pensabatur helluatio pristina Pediatii; cf. Hesiod. Opp. 369: 
SetXTj 8' svi iTD-d-jjLsvt cpsiSd) et Senec. Epist. 1, 5: «Sera parsimonia 
in fundo est», i. e. cum nummus iam in imo fundo arcse est, 
cum iam admodum pauci nummi sunt in arca. 

V. 13—16. acta puero cum viris convivia, parentes enim 
Pediatii parum diligenter custodierunt pudicitiam filii ; cf. Porphyr. 
ad Hor. Sat. I. 8, 39 : «Pediatius eques Eomanus . . . indulgen- 
tia parentum mollis evaserat, ut omnem libidinem cum volup- 
tate pateretur.» — Udaeque per somnum nates, viri igitur puerum 
Pediatium inebriatum constupraverunt. — nates, ut GatuU. 33, 
1 — 2. et 5 — 8.: «0 furum optime balneariorum, Vibenni pater 
et cinaede fili . . . Gur non exilium malasque in oras Itis, quan- 
doquidem patris rapinse Notse sunt populo et nates pilosas, Fili, 
non potes asse venditare.» — inscio repente clamatum super, 
codices habent insuper, sed insuper prBBpositionis vice fungens 
iungi solet cum accusativo, non cum ablativo, ut hoc loeo. 

325 



Digitized by VjOOQIC 



22 GBYZA NilMBTHY. 

Quare emendavi: super; nam insuper ortum esse videtur ex 
dittographia propter prascedens clamatum. — inscio . . . super, 
super dormiente; cf. Lucret. VI. 1247 — 1248: «Exanimispi^^n^ 
super exanimata parentum. Corpora.» — Talasio, aut Talassio, 
deus nuptialis apud Eomanos, ut apud Graecos Hymen et Hy- 
menaeus ; clamari solebat nomen eius tum prsecipue, cum nova 
nupta intravit domum mariti. Hoc loco igitur nuptae partes agit 
puer Pediatius. Simile quid narratur de Nerone imperatore im- 
pudico; cf. Sueton. Ner. 29: «Doryphoro liberto . . . ita ipse 
denupsit, voces quoque et heiulatus vim patientium virginum 
imitatus.» Origo vocis Talasio est obscura; cf. Fest. Paul. p. 
519. s. V. (ed. r/ieM?rgu;fc): «Talassionem in nuptiis Varro ait 
signum esse lanificii. Talassionem enim vocabant quasillum, qui 
alio modo appellatur calathus, vas utique lanificiis aptum. » 
Horatius videtur ante oculos habuisse Verg. Catal. XII. 7 — 9: 
«ducit, ut decet, Superbus ecce Noctuinus hirneam: Talasio, 
Talasio, Talasio.» Altera vocis forma, Talassius, occurrit casu 
dativo apud CatuII. 61, 133 — 134: « lubet iam servire Ta/assio.» 
V. 17 — 18. Quid palluisti . . . An etc, sc. timore subito, 
culpae conscius; cf. Hor. Epist. I. 16, 38: «Mordear opprobriis 
falsis mutemque coloresh> et Epod. 7, 13 — 16. (ad Romanos 
bella civilia scelesta moventes): «Furorne caecus an rapit vis 
acrior An culpa? responsum date. Tacent et albus ora pallor 
inficit Mentesque perculsae stupent.» — femina, quia cinaedus 
est, vir mollis muliebria patiens; eodem modo Hor. Sat. I. 8, 
39. eum pro Pediatio Pediatiam nominavit ad hunc ipsum lo- 
cum alludens Pediatiumque breviter, ut iam ex hoc epodo om- 
nibus notum, perstringens. Nam hunc epodum, etsi Horatius 
eum non edidit, ex multis apographis tamen notissimum fuisse 
docent imitationes TibuIIi, Ovidii et Priapeorum in his adnota- 
tionibus nostris commemoratse. Cf. Porphyr. ad Hor. Sat. I. 8, 
39 : «Pediatius . . . mollis evaserat, ut omnem libidinem cum 
voluptate pateretur. Propter quod eum Horatius feminino no- 
mine Pediatidm appellavit.» — An ioci dolent, iam te paenitet 
iocorum; cf. CatuII. 63, 73: «lam iam dolet, quod egi, iam 
iamque psenitet.» — ioci, sensu erotico, Hungarice szerelmeske- 
desek sive szerelmi kalandok, Germanice Liebschaften sive Liebes- 
abenteuer. Eodem sensu Hor. Epist. I. 6, 65 — 66: «Si, Mimnermus 

uti censet, sine amore iocisque Nil est iucundum, vivas in amore 
iocisque» et ibid. II. 2, 56: «anni Eripuere iocos Veiwrem con- 
vivia ludumi»; Carm. I. 2, 33: «Erycina ridens, Quam locm 
circumvolat et Cupido.>} Cf. Ov. Her. 15,47 — 48: «Tunc te plus 
solito lascivia nostra iuvabat Crebraque mobilitas aptaque verba 
ioco» et A. A. 11. 175 — 176: «cum culta pax sit amica Et iocws 
et causas quidquid amoris habet» et ibid. II. 723 — 724: «Acce- 
dent questus, accedet amabile murmur Et dulces gemitus aptaque 
verba ioco» ; Priap. 82, 24—25. (ad mentulam) : «Puella nec 
iocosa te levi manu Fovebit adprimetve lucidum femur» et ibid. 
45: aVenus iocosa molle ruperit latus.» — facta . . . ^wa, faci- 
nora, peccata erotica; cf. Catull. 81, 5 — 6. (de puero delicato) : 
«quem tu praeponere nobis Audes et nescis, quod facinus facias.» 
V. 19 — 20. Non Toe vocdbis etc, non me facies participem 
scelerum tuorum. — spurcaper Cotyttia, codices hsJoent pvlchra, 
sed Haupt optime emendavit: spurca; origo corruptelae: haplo- 
graphia propter praecedens vocabis, Dicitur autem spurcum de 
nefanda libidine, ut Catull. 106, 1 — 2: «tua cana senectus 
Spurcata impuris moribus intereat» et 77, 7 — 8: «purae pura 
puellsB Savia comminxit spurca saliva tua» et Cic. Agr. I. 1 : 
nmpurus helluo» et Cic. De dom. 25: «helluoni spurcatis- 
simo .... homini egentissimo et facinerosissimo, Sexto Clo- 
dio.» Horatius ipse dicit Sat. H. 5, 18: «Utne tegam spurco 
Damse latus?» — per Cotyttia, per dies festos Cotyttus, ut Hor. 
Carm. II. 3, 6 — 7: «per dies Pestos.» — Cotyttia, festa noc- 
turna in honorem Cotyttus, Veneris Thraciae (cf. Strab. X. p. 
470. et Athen. XIL 8.) etiam Athenis prsecipue a feminis celebrata, 
omnibus nefandae libidinis generibus foedissima. Cultum huius 
desB etiam apud Bomanos receptum fuisse non est verisimile; 
sed certe usitati erant virorum cinaedorumque certis diebus 
conventus, quos Horatius hoc loco, comoediae Eupolidis memor, 
iocose Cotyttia nominat. Hunc suum locum respexit Hor. Epod. 
17, 56 — 57. (verba Canidiae ad Horatium): «Inultus ut tu ri- 
seris Cotyttia Yolgata, sacrum liberi Cupidinis.» Ad utrumque 
locum alludit luven. 2, 91 — 92: «Talia secreta coluerunt orgia 
taeda Cecropiam soliti Baptae lassare Cotytton,» ubi scholiasta 
adnotat: ^Baptae titulus libri, quo impudici describuntur ab 
Eupolide, qui inducit viros ad imitationem feminarum saltantes. 

Baptse autem moUes. Quo titulo Eupolis comoediam scripsit, ob 
quam ab Alcibiade, quem praecipue perstrinxerat, necatus est.» 
Eupolidem, veteris comoediaB Atticae auctorem, commemorat Ho- 
ratius etiam Sat. I. 4, 1 — 5: nEupolis atque Cratinus Aristo- 
phanesque poetae Atque alii, quorum comoedia prisca virorum 
est, Si quis erat dignus describi, quod malus ac fur, Quod 
moechus foret aut sicarius aut alioqui Pamosus, multa cum liber- 
tate notabant.» — Ad feriatos fasdnos, obscene dictum: inteile- 
gendi sunt pedicones festum Cotyttus agentes, quorum libidinibus 
inserviebat Pediatius. Fascini ergo viros significant, ut apud 
Horatium cunnus feminam; cf. Sat. I. 2, 36: «mirator cunni 
Cupiennius albi» i. e. matronarum albis stolis indutarum; no- 
tissimus est autem locus ille, quem etiam Lord Byron, illustris- 
simus Britannorum poeta, in Don Juan^) celebravit : Sat. I. 3, 
107 — 108 : «Nam fuit ante Helenam cunnus taeterrima belli Causa.» 
Horatium ipsum Augustus teste Suetonio (in vita Horatii) «saepe 
inter alios iocos purissimum penem et homuncionem lepidissi- 
mum» appellavit. — feriatos, festum agentes, ut Hor. Carm. 
IV. 6, 14 — 15: «male feriatos Troas.» Feriatos fascinos igitur 
idem significat, quod Epod. 17, 56 — 57: «Cotyttia . . . sacrum 
liberi Cupidinis»), ubi poeta ad hunc ipsum locum alludit. — 
fascinos, verbum occurrit apud Hor. Epod. 8, 17 — 18: «Inlit- 
terati num magis nervi rigent Minusve languet fascinum?» 

V. 21 — 22. Nec te movere lumbulum in crocotula, codex 
Bruxellensis habet: «Nec deinde te movere lumbos in ratulam,^ 
Ubi deinde omisi, quia ex i4e movere» ortum videtur ^dein 
movere», tum ndeinde movere», ad extremum, cum pronomen 
desideraretur, (^deinde te movere.» Pro /wwfeos scripsi lumbulum 
et pro inepto ratulam ex Aldina II. crocotula; formis enim 
deminutivis utitur Horatius ad mollitiem muliebrem cinaedi sig- 
nificandam ad exemplum carminis CatuU. 25, 1 — 2. et 10 — 11 ; 
«Cinaede Thalle, moUior cuniculi capillo Vel anseris medullula 
vel imula auricilla . . . Ne laneum latusculum manusgue molli- 
cellas Inusta turpiter tibi flagella conscribillent,^ Ergo latusculo 
cinaedi apud Catullum respondet lumbulus apud Horatium. — 
movere lumbulum, cinaedus ad sonum crotalorum et tibiae pera- 



*) Lib. IX. stroph. 55. 

git sacram saltationem in templo Gotyttus. Poeta ante oculos 
habuit Eupolidis Baptas, ubi teste Schol. in luven. 2, 91. scrip- 
tor: «inducit viros ad imitationem feminarum saltantes.» Cf. 
Eupol. fr. 77. (ed. Kock), ubi agitur de viro, fortasse de Alci- 
biade ipso, in honorem Cotyttus saltante : "0<; xaXcd^; [tsv TDjjLTra- 
vlCsk; Kal 8ta(I)dXXsi<; zpi^^moi^ K&7cixiv6i(; xolI^ xoxcovaK; KivatslvsK; 
td) (jY^kfi.-^) Lumbulum movere de actione saltandi, ut Verg. Cop. 
2: «Crispum sub crotalo docta movere latus» ; luven. 6, 314 — 
315: «Nota Bonse secreta DesB, cum tibia lumbos Incitat.» Cf. 
Priap. 19, 1 — 3: «Telethusa circulatrix, Qusb clunem tunica te- 
gente nuUa Sistris aptius acriusque motat» et 27, 1 — 2: «Deli- 
ciae populi, magno notissima circo, Quintia vibratas docta m^o- 
vere nates.i^ Horatius ante oculos habuisse videtur Catull. 16, 
10 — 11: «his pilosis, Qui duros nequeunt m^vere lumbos.» — 
in crocotula, veste feminea, ut nunc quoque in ephemeridibus 
saepe legimus in conventibus hominum, qui nunc dicuntur, 
homosexualium pueros aut iuvenes libidinibus virorum inservi- 
entes vestibus indui solere muliebribus. Crocota erat tunica 
tenuis crocei coloris in luxu feminarum usurpata, cinaedo Pedi- 
atio eo magis conveniens, quod interdum etiam Galli, sacerdotes 
semiviri Cybeles, hac veste utebantur. Horatius ante oculos 
habuit Cic. De harusp. resp. 21, 44. (de Clodio veste muliebri 
induto in templum Bonae Deee irrepente) : «P. Clodius a crocota, 
a mitra, a muliebribus soleis purpureisque fasciolis, a stupro est 
factus repente popularis.» Etiam luven. 2, 97. dicit de cinspdo 
Bonam Deam celebrante: «Cserulea indutus scutulata aut gal- 
bina rasa.» — crocotula, formam deminutivam sumpsit Horatius 
ex Plaut. Epid. II. 2, 45. sqq., ubi agitur de luxu feminarum: 
«Quid istae,quae vestei quotannis nominainveniuntnova! Tunicam 
rallam, tunicam spissam, luteolum caesicium, Indusiatum, patagir- 
tam, caltulam aut crocotulam.» — prensis . . . altaribus, cinaedi 
prius precantes tangunt aram, deinde saltare incipiunt. Cf. Ov. 
Am. I. 4, 27 : «Tange manu mensam, tangunt quo more precantes.» 
V. 23—26. Flavumque . . . Thybrim, ut Hor. Carm. I. 2, 
13: «flavum Tiberim» et II. 3, 18: «Villaque flavus quam Ti- 
beris lavit.» — propt^ Thybrim, ad Tiberim, ut Lucret. II. 



*) Ita rectisBime scripsit Fritzschius pro tradito: Ka\ :rg{3ei? avw oxeXrj. 

30: «Propter aquse rivum sub ramis arboris alt».» — olentes 
nauticoSy nautas male olentes, ut Hor. Epod. 10, 1—2: «Mala 
soluta navis exit alite Perens olentem Msevium» et Carm. I. 17, 
7. (de hirco): aOlentis uxores mariti.» — naw^ico5, nautas; eo- 
dices habent nauticum, ego emendavi: nauticos^ quia nautici 
sffipe appellantur nautae; cf. Liv. XXVIII. 7: «Philippus super- 
venit tumultumque etiam ex terra nauticis prsebuit» ; Plin. N. 
H. XVI. 70, 1: «Velificant in Pado nautici.» — nauticos VocarCy 
sensu erotico vocare significat: aliquem aut aliquam vocare ad 
rem Veneream peragendam. Hoc loco cinaedus vocat nautas, 
ut libidinibus eorum inserviat. Nautae erant frequentissimi ho- 
spites lupanarium, unde Hor. Epod. 17, 20. (de Canidia): «Amata 
nautis multum et institoribus.» — caeTio retentae, ut Hor. Sat. 
II. 7, 26^ — 27: «haeres . . . Nequiquam caeno cupiens evellere 
plantam.» — caeno . . . turbido, codices habent sordido, quod ab 
Horatio scriptum fuisse non est verisimile, cum statim (vs. 28.) 
sequatur sordidas. Emendavi: turbido. Hunc enim Horatii lo- 
cum ante oculos habuisse videtur Verg. Aen. VL 296. (de ripa 
Acherontis, quo adpellitur navis Charontis) : nTurbidus hic caeno 
vastaque voragine gurges.» Cf. etiam Verg. Ge. II. 137: aauro tur- 
bidus Hermus.» — ■ Macraque. . . aqua, exigua; insolenter dictum. 
V. 27 — 28. in culinam ad uncta novendialia, in codicibus 
legitur: «in culinam et uncta compitalia)> , sed prsepositio in 
nequit ad compitalia et ad dapes (vs. 28.) commode referri neque, 
quid compitalia hoc loco sibi velint, explicari potest. Quare pro 
et scripsi ad et compitalia mutavi in novendialia. — culinam, 
cf. Paul. Pest. s. v. (p. 46. ed. Thewrewk): «Culina vocatur 
locus, in quo epulae in funere comburuntur» et latiore sensu, 
ut hoc loco, culina significat communia sepulcreta pauperum, 
ut Gromat. vett. 21, 18; 55, 9; 86, 9. docemur; cf. Aggen. 
comment. in Frontin. p. 60. Gces. : «Sunt in suburbanis loca 
publica inopum destinata funeribus, qusB loca culinas appellant. » 
Horatius etiam Sat. I. 8, 39. inducit Pediatium montem Esqui- 
linum frequentantem, ubi prius (vs. 10. eiusdem satirae): «mi- 
serae plebi stabat commune sepulcrum.» — ad uncta noven^ 
dialia, sacra novendialia dicuntur ea, quae nono post sepultu- 
ram die mortuis offerebantur. Dapes comburebantur in sepul- 
oretis, ubi homines pauperes reliquias cenae ex cinere legentes 

vescebantur. Horatius respexit CatuU. 59, 1 — 5: «Bononiensis 
Bufa Bufultim fellat, Uxor Meneni, seepe quam in sepulcretis 
Vidistis ipso rapere de rogo cenam, Cum devolutum ex igne 
prosequens panem Ab semiraso tunderetur ustore. » Eandem rem 
tangit Hor. Epod. 17, 46—48. (de Canidia): «0 nec patemis 
obsoleta sordihus Neque in sepulcris pauperum prudens anus 
Novendiales dissipare pulveres», cui loco optime respondent hic 
vss. 27 — 28: «Neque in culinam ad uncta woi;en(ita/ia Dapesque 
duces sordidas.9 Porphyr. ad Hor. Epod. 17, 48. hffic adnotat: 
«Cinerum reliquias vult intellegi, nam novendiale dicitur sacri- 
ficium, quod mortuo fit nono die, quam sepultus est.» Errabant 
igitur interpretes, qui apud Hor. Epod. 17, 48. pulveres ad re- 
liquias corporis mortui in rogo combusti referre volebant; agi- 
tur enim de cineribus cense novendialis ambustse, quos Canidia 
misera vescendi causa dissipare . solebat. — uncta novendialia, 
anapaestus in quartp pede trimetri iambici ; eodem loco tribra- 
chys reperitur Hor. Epod. 17, 17: «Alitibus atque canibus 
homicidam Hectorem» et ibid. vs, 74: «Vectabor umeris tunc 
ego inimicis eques.» — uncta, sordida, ut res ambustae esse 
solent; epitheton unctum pro sordidum est Horatio propriuin, 
Cf, Hor. Epist. I. 14, 21: mncta popina» et Sat. H. 4, 62: 
nmmundis popinis» ; Sat. H. 2. 68^ — 69: «nec sic, ut simplex 
NaBvius, unctam Convivis prsebebit aquam»; Sat. H. 4, 78 — 
79: «Magna movet stomacho fastidia, si puer unctis Tractavit 
calicem manibus». — Dapesque . . . sordidas, pauperibus et men- 
dicis convenientes ; cf. Cic. Ad Att. XH. 27^ 1: «Sordida villula 
ac valde pusilla» ; Senec. Epist. 18, 7 : «Timoneas cenas et 
pauperum cellas . . . panis durus ac sordidus,^ ubi panis sordi- 
dus significat panem plebeium; Lucan. IV. 396: «sordida tecta» 
i. e. casae pauperum; Hor. Carm. H. 10, 6 — 8: «caret ohsoleti 
Sordihus tecti, caret invidenda Sobrius aula.» 

V. 29 — 32. Quihus repletus ut salivosis labris, i. e. post- 
quam satur factus est Pediatius, libidinem sentire incipit; cf. 
CatulL 32, 10—11: «Nam pransus iaceo et satur supinus Per- 
tundo tunicamque pfiilliumque.» — salivosis labris, saliva cu- 
pidinem (libidinem) significat, ut Senec. Epist. 79, 7: «Aut ego 
te non novi aut Aetna tibi salivam movet. lam cupis grande 
aliquid et par prioribus scribere.» Cf. Pers, Sat. 5, 1J2. (de 

cupidine lucri): «Nec gluttu sorbere salivam Mercurialem.» — 
Obesanif per irrisionem : pinguem et crassam. — Exaestuantis 
dente solvis parUices Udisqm lambis saviis, i. e. tu ne in Ve- 
nere quidem coniugali ita te geris, ut virum decet, sed facis, 
quod femina tribas feminae facere solet; tu vir es, tamen Xeo- 
ptdCst(;. — ExaestuantiSy sc. uxoris, quae sudare incipit in libi- 
dinis actu. Eandem rem tangit Horatius Epod. 12, 7 — 9. (de 
anibus libidinosis) : «Qui sudor vietis et quam malus undique 
membris Crescit odor, cum pene soluto Indomitam properat 
rabiem sedare.» Ceterum codices habent: Et aestuantes, pro 
quibus inepte positis scripsi : Exsestuantis. — dente^ rectissime 
coniecit Eldikius pro docte, quse est codicis Bruxellensis lectio. 
Agitur enim de cunnilingo, qui prius dentibus titillat xXsitopiSa 
feminae, iis ipsis dentibus, quibus paulo ante mortuorum cenam 
comedit, deinde cunnum lambit. Hunc locum et vs. 36. ante 
oculos habuit Priap. 78, 1 — 6: «At di deaeque dentibus tuis es- 
cam Negent, amicae cunnilinge vicinae, Per quem puella fortis 
ante nec mendax Et quae solebat impigro celer passu Ad nos 
venire, nunc misella landicse (i. e. xXeitop[§0(; !) Yix posse iurat 
ambulare prae /o55Z5» i. e. vuineribus dente cunnilingi factis. — 
solvis pantices, tamquam dissolvis, liquefacis uterum ipYaajicj) 
excitato. Solvi enim dicitur apud viros de emissione seminis, 
apud feminas de bp^aG^i^. Hunc locum ante oculos habuit Ov. 
A. A. ni. 793 — 794: «Sentiat ^a; imt5 Venerem mo/w^a meduUis 
Femina et ex aequo res iuvet ista duos» et ibid. II. 681 — 682 : 
«Odi concubitus, qui non utrumque resolvunt: Hoc est, cur 
pueri tangar amore minus.» Eodem modo apud Horatium ip- 
sum Epod. 12, 7 — 9. (de anu libidinosa) : »pene soluto Indomi- 
tam rabiem properat sedare.» — pantices, venter, viscera, hoc 
loco: uterus feminae. Cf. Plaut. Pseud. I. 2, 50: «vino modo 
madidae estis : Eo vos vestrosque pantices adeo madefacitis, cum 
sim ego hic siccus» et Priap. 66, 1 — 4: «Tu, quae, ne videas 
notam virilem, Hinc averteris, ut decet pudicam, Nil mirum — 
nisi, quod times videre, Intra viscera habere concupiscis.» Hunc 
Horatii locum ante oculos habuisse videtur Priap. 82, 26 — 28: 
«Bidens amica Romuli senis memor Paratur, inter atra cuius 
inguina Patet iacente pantice abditus specus.» Pantex vox ex 
lingua vulgari petita ; remansit in lingua Valachorum : pdntece. — 

Udisque lambis saviis, rectissime emendavit Baehrens; codex 
Bruxellensis pro Udisque habet: osiculisqiLe, Helmstadiensis : 
osusque, Arundelianus et Behdigeranus : hossusqtie. — Udisqy£ . . 
saviiSy udis propter 6pYao[i6v feminse; Horatius ante oculos ha- 
buit Aristoph. Equit. 1284 — 1286: Tt/jv Yap aoToo YXwttav alo- 
/pat^ T^Sovalc XojJLaivetai 'Ev xaowpstoiot Xetxwv tVjv i:c6iCT0- 
otov Sp6oov Kal [toX6v(ov tVjv OTnQVTjv xal xoxcbv ta^ lo^apac et 
CatuU. 77, 7 — 8: «Sed nnnc id doleo, quod puraB pura puellse 
Savia comminxit spurca saliva tua. » Horatium et Aristophanem 
simul respexit luven. 9, 3 — 4: «Quid tibi cum vultu, qualem 
deprensus habebat Bavola, dum Bhodopes uda terit inguina 
barba.9 Horatium imitatur etiam TibuU. I. 8, 37 — 38 : «Et dare 
anhelanti pugnantibus umida linguis Oscula.i^ 

V. 33 — 36. Nunc laede, nunc lacesse, si quicquam vales, 
cf. supra vs. 8: «quid me incitas» et Hor. Epod. 6, 3 — 4: 
«Quin huc inanes, si potes, vertis minas Et me remorsurum 
petis?« — Et nomen abscribo tuum, in epodis editis nomine 
notavit Horatius feneratorem Alfium (2, 67.) et poetam Maevium 
(10, 2.); falso nomine usus Cauidiam posuit pro Gratidia 3, 5. 
et 17. In homines innominatos invehitur 4., 6., 8. et 12. Hunc 
locum ante oculos habuit Ovid. Ib. 51 — 54: «Et neque nomen 
in hoc, nec dicam /acia (cf. vs. 18. huius epodi) libello, Teque 
brevi, qui sis, dissimulare sinam. Postmodo, si perges, in te 
mihi liber iambvs Tincta Lycambeo sanguine tela dabit» et 
ibid. ,vss. 643 — 644: «Postmodo plura leges et nomen habentia 
verum, Et pede, quo debent acria bella geri.» — Ginsdde Pediati, 
tuse liqucre opes, ita emendavi versum in codicibus mirum in 
modum corruptum ; Bruxellensis enim habet: «Cine delucci iam 
te liquerunt opes», Monacensis: «cinse dulcissima et liquere opes.» 
Origo corruptelae : pro Pediati legebatur PeducL^) Versus igitur 
eandem habebit formam metricam, quam etiam vs. 13. habet: 
«Vel acta puero cum viris convivia», i. e. in primo pede erit iam- 
bus, in secundo tribrachys, in tertio spondeus, in quarto iambus, 
in quinto spondeus. An ponendum cognomen scribendumque : 
«CinsBde Lusce, iam tuae liquere opes»? CognomenLti^ct^ occur- 
rit etiam apud Hor. Sat. I. 5, 34. — Ginaede Pediati, ut Catull. 



*) Eodem modo Ciris vs. 374. •furialia» corruptum est in «frigidtila». 

25, 1: «CinaBdG Thalle-» Cf. Hor. Sat. I. 8, 87—39. (Priapus de 
se) : ((Mentior at si qaid, merdis caput inquiner albis Corvorum 
atque in me veniat mictum atque cacatum Helluo vel fragilis 
Pediatia furve Voranus,» ubi Porphyrio adnotat: «Pediatius... 
moUis evaserat . . . propter quod eum Horatius feminino nomine 
Pediatiam, non Pediatium appellavit; ob eandem causam et 
fragilem dixit, id est moUem.» Eodem modo Egiliam pro Egilio 
posuit Opimius secundum Cic. De orat. H. 68, 277: «Quid tu, 
Egilia mea? Quando ad me venis cum tua colu ac lana?» — 
tuae liquere opes, locum ante oculos habuit Ov. Ib. 418 — 422: 
«Utque per altemos unda labente recursus Subtrahitur presso 
mollis harena pedi, Sic tua nescio qua semper fortuna liquescat 
Lapsaque per medias effluat usque manus» et Tibuil. I. 6, 53 — 
54: alabentur opes, ut vulnere nostro Sanguis.» — liqusre, ex 
liquesco : tamquam liquefiunt, dilabuntur. Eadem perfecti forma 
Plaut. Cas. 295: «in sortiendo sors deliquerit^ et Varr. apud 
Non. p. 334: «aurum colliquisset .... quod aes fervefactum 
colliquisset.» — Fameque genuini crepant, ut Plaut. Men. V. 5, 
27: «Intestina mihi, quando esurio, crepant.» — genuini, tres 
syllabae: dentes molares; eadem synizesis Hor. Sat. H. 2, 76. 
et Epist. I. 1, 108: pitvita pro pituita. 

V. 37 — 40. Videbo habentem praeter ignavos nihil Fratres 
etc, Horatius ante oculos habuit Catull. 23, 1 — 4: «Furi, cui 
neque servus est neque arca Nec cimex neque araneus neque 
ignis, Verum est pater et noverca, quorum Dentes vel silicent 
comesse possunt.» — ignavos . . . Fratres, qui in domo Pediatii 
vixerunt et ab eo alebantur. — iratum lovem, iratum lovem 
aut iratos deos habere dicebantur, qui misere ac sordide vive- 
bant; cf. Hor. Sat. 11. 3, 8: «Iratis natus paries dis» ; inscript. 
apud A. de Romdnis: Le antiche camere Esquiline (EomaB, 
1822.): «Duodeci deos et Dianam et lovem optumum inaxi- 
mum habeat iratos» ; Pers. Sat. IV. 27. (de avaro et sordido): 
«Hunc ais, hunc dis iratis genioque sinistro» ; Phsedr. IV. 19, 
15. (de dracone thesaurum custodiente avaroque simili): «Dis 
est iratis natus, qui est similis tibi.» — Sdssumque ventrem, 
tamquam uterum feminse ; similiter podicem pathici vulvam no- 
minat Pers. Sat. 4, 35 — 36: «Hi mores, penemque arcanaque 
lumbi Runcantem populo marcentes pandere vulvas» ; cf. luven. 

834 



Digitized by VjOOQIC 



DB HORATII EPODO XVIII. 31 

2, 10: «Inter Socraticos notissima foBse cinaBdoa» — Scissumque, 
proprie dicitur de actu pedicandi; ex. CatuU. 112, 1 — 2: «Mul- 
tus homo es, Naso ; neque tecum multus homo est, qui Te 
scindit: Naso multias es et pathicus.» Cf. Priap. 26, 10. (Priapus 
de se): «Pures scindere quamlibet valentes» et 77, 23: «Furum 
scindere podices solebam.» — himeosi, pro': hertiiosi, ut Verg. 
Catal. XII. 8: himeam pro hemiam, — patrui, qui, ut etiam 
ignavi fratres supra memorati, in domo Pediatii vivebat. — 
Pedes inedia turgidos, versum imitatur Ov. Met. VIII. 807 — 808. 
(de Fame personificata) : «Auxerat artieulos macies genuumque 
tumebat Orbis et immodico prodibant tubere tali», ubi Haupt 
rectissime adnotat. «Die Magerkeit der Glieder liess fiir den 
Anblick die Gelenke starker hervortreten. » Horatius respexit 
Hesiod. Scut. 264 — 266: Ilap 8' 'AxXix; sbxi^xsi iictapYspi^ ts 
xal alvT^, XX(i)pY] iOoTaX^, X t [t (p xataTrsirTYjola, roovoTca/iQ*;. — 
Pedes . . . turgidos, cf. Hor. Epod. 8, 9 — 10: «Venterque mollis 
et femur tumentibus Exile suris additum,» — inedia, tres syllabae 
per synizesin, ut Hor. Epod. 12, 7: «Qui sudor vietis et quam 
malus undique membris», ubi legendum: vjetis. 



Videtis iam, auditores doctissimi, totam indolem elocutio- 
nemque huius epodi adeo Horatianas esse, ut ex eo plures loci 
Horatiani accuratius, quam huc usque factum est, possint ex- 
plicari. Sed, quod maius est, totum etiam carmen Horatianum 
huc usque parum intellectum nova hinc illustratur luce. Nam 
exordium palinodiae illius notissimse, odes 16. libri I.: 

matre pulchra filia pulchrior, 
Quem criminosis cumque voles modum 
Pones iambis, sive flamma 
Sive mari libet Hadriano, 

nunc demum explicabile nobis factum est. Agitur enim hoc loco 
de iambis in epodorum libro non editis, cuius apographa, quae 
conquiri poterant, feminae cuidam plucherrimae misit Horatius 
delenda; nam epodos publici iuris factos omnibusque notos 
frustra ei misisset. Criminosi certe iambi hoc loco commemorati 
commode possunt referri ad hunc epodum crimina Pediatii con- 

tinentem, ubi vs. 18. legimus: » An facta cognoseis tUa?» Yss. 
autem odes 5 — 9.: 

Non Dindymene, non adytis quatit 
Mentem sacerdotum incola Pythius, 
Non Liber aeque, nou acuta 
Si geminant Corybantes sera, 
Tristes ut irae, 

alludere videtur auetor ad vs. epodi 5. : 

Valent, valent mihi ira et antiquus furor; 

ad furorem autem hie commemoratum referas licet vss. odes 

22—25 : 

. . . me quoque pectoris 
Temptavit in dulci iuventa 
Fervor et in celeres iambos 
Misit furentem; 

V8S. autem odes 26 — 28.: «dum mihi Fies recantatis amica 
Opprobriis» conferri possunt cum vss. 7 — 32. epodi, ubi gra- 
vissima iaciuntur opprobria in Pediatium et uxorem eius. Ergo 
mater illa pulchra filiae pulchrioris potuit esse u^or Pediatii per 
irrisionem obesa (vs. 30.) dicta. Quse mater illo tempore, quo 
Horatius hunc epodum scripsit, potuit habere filiam pubescen- 
tem fortasse non ex cinaedo illo, sed ex marito priore concep- 
tam, cui Horatius iuvenis domum Pediatii frequentans olim 
placuisse videtur. Poeta autem novem aut decem post annis hac 
ode alloquitur feminam matura iam pulchritudine fulgentem 
recantatisque saltem opprobriis in matrem iactis — de patre 
enim nulla mentio — rogat eam vss. 27 — 28. : «mihi Fias . . . 
amica . . . animumque reddas.» 



Scripsisse videtur Horatius hunc epodum, ubi Brutum (vs. 
4.) victorem appellat seque bello Philippensi interfuisse glorians 
commemorat, antequam a Vergilio in domum Maecenatis vere 
anni 38. inductus esset. Adnumerandus est igitur verisimiiiter 
antiquissimis Horatii carminibus. Sequitur hic multo fidelius, 

quam postea, animos numerosque Archilochi ; res autem nonnullas 
mutuatur a Catullo et a scriptoribus veteris comaidiae, ab Eupo- 
lide et Aristophane. Scribit re vera iuvenili fervore incitatus, 
nondum mitigatus philosophia morali. Carmen tradidisse videtur 
fautori suo, Vergilio, cuius post mortem ex scriniis relictis sine 
ulla selectione editus liber Catalepton nobis servavit epodum 
carminibus Vergilianis insertum atque ex eo tempore sine mi- 
nima suspicionis umbra a tota antiquitate Vergilio tributum. In 
quo maxime eo gaudemus, quod carmen illud ipsum, quod auc- 
tor non solum non ediderat, sed postea etiam apographa eius 
delenda curaverat, ad nos tamen pervenit et Horatio argumentis 
luculentis potest vindicari. Quod igitur inde ab anno 13. a 
Chr. n., quo Epistulae libri secundi ab auctore ipso editae sunt, 
non evenit, id evenit nunc : poemata Horatii aucta sunt carmine 
integro. Habemus epodum duod-evicesimum ex Appendice Ver- 
giliana in Appendicem editionum Horatii transferendum. 



Cum haec scripsissem, in mentem mihi venit elegia notis- 
sima Nestoris nostri, Pauli Gyulai, qui nunc quoque inter nos 
sedet, carmen illud, quod olim puerilibus annis dulcedine ver- 
suum captus edidiceram, quo certe nemo scripsit de Horatio 
quidquam pulchrius. Nam, cum Russorum tyrannus libertatem 
nostram avitam atque paulo ante recuperatam pede barbaro 
concuicasset, Horatio lecto sanctissimoque permotus dolore ita 
exclamavit-^^) poeta nobis carissimus: 

Bomam, Romam, perpessam turpia Romam! 

At Flaccus Veneres concinit, ecce, lyra. 
Candida num splendent Gapitolia lumine prisco? 

Non fert indignum libera Roma iugum ? 
Heu, ubi avita fides, libertas dulcis ubi nunc? 

Mortalis colitur, pro pudor, aede deus! 
Ingeniis magnis celebratur fama t^rranni; 

Interiit populus, sordida turba manet. 

*) Carmen, quod ex Hungarico in Latinum converti, inscribitur: 
Horatius olvasdsakor i. e. Oum legerem Horatium, 

▲KAD. KRT A NYSLY' E8 8ZEPTUD KfiBtedL. XX. KOT. 6. SZ. ^ 

An falloT msBrens et nil nisi iussa tributa 

Persolvit vates CaesariB arma sonans? 
Totam cum videas animum uni vendere Eomam, 

Immunis cur sit, quisque ferit citharam ? 
Forsan, dum cantat ludosque iocosque poeta, 

Immensus lacerat pectora fida dolor 
Et secum tacitus: «Bruti nunc urbe «uperba 

Nil praBter Venerem, gaudia, vina licet.» 

«CaBcus amor nostri, metus atque infanda libido, 

Quidquid erat sancti, cordibus expulerant. 
Nil es iam virtus, nisi verbum, nomen inane; 

Somnus libertas, prendere quem nequeas. 
Sola regat rebus dubiis prudentia mores, 

Discantur monitus, docte Epicure, tui: 
Mitte Urbis curam; fallentis semita vitaB 

Te beet: sequo animo, quidquid erit, tolera.» 

«Culmina Soractis, en adspice, nix tegit alta, 

Ingere ligna foco, funde Falerna, bibe; 
Venturi secreta SBvi, fuge qucerere, qusB sint, 

Serius ocius, heu, pallida mors veniet. 
Gaude hodie, dum fata sinunt tristesque sorores, 

Crinibus et nitidis myrtea serta geras, 
Nec tu speme choros, cantum, convivia, amores: 

Summa bona hsBc credas, qusB tibi vita dedit». 

«Felix, qui didicit vitare negotia longe 

Vivere scitque sibi rura paterna colens! 
Absint divitijJB, paupertas absit acerba: 

Tu mediam quaBras, aurea namque, viam. 
Ssepius excelsos feriunt vaga fulgura montes 

Deiecta et vento populus alta ruit: 
Omnia tuta virent Tiburni valle reducta, 

Arbusta et flores moUe sonant zephyro.» 

«Quos prsBbent artes, rerum et natura lepores, 

Si sapis et calles vivere, id omne tuum est, 
Quamque iuvat lenes noctu repetisse susurros 

Furtivae Veneris tempore composito! 
Dic, utram malis, Pyrrhamne Chloenne tenellam? 

Aetas, dum loquimur, livida iam fugiet: 
Fructum praBsentis tu percipe providus horiP, 

Venturo metuens credere carpe dieml» 

Gaudia tu vitae cantas, divine poeta! 

Tristem ammum dulci parce movere sono! 
Nos quoque sensimus, heu, deflenda clade Philippos, 

Nos quoque vidimus, o, cuncta perisse bona. 
Tempora nostra tuis componere forte licebit: 

Aetas ha&c nova iam cceperat esse senex, 
Yulnera sed torrent, msBremus corde profundo, 

Est sanctus nobis semper eritque dolor! 

Rebus in adversis discamus vivere fortesl 

. Carcer, vincula, mors non tibi summa mala ! 
Bevictis pulchrum causa confidere iusta: 

Magnis iam ccBptis fata viam invenient. 
Decisas pennas temptant relevare poetae 

lamque monent segnes iamque iterum astra petent: 
Persta atque obdura, noli spem ponere, pectus, 

Ex humili luctu surge age, surge, anime ! 

Ita cecinisti olim, Magne Senex, Academiae nostrse per 
quinquaginta iam annos decus! Quod autem iam tunc divino 
vatis praesagiisti animo, philosophiam Horatii nihil esse aliud 
nisi lenimen luctus acerbi, id fuisse verissimum nunc demum 
patet. Quo magis me iuvat Tibi ostendisse Horatium iuventute 
fervidum, amissBB libertatis dolore cruciatum : non sapientem 
Epicureum, non MsBcenatis amicum, non laudatorem Augusti, 
sed Bruti militem. 



Ad finem perveni, Academia Amplissima ! Alma philologiae 
Musa constantem meam erga se fidem tanto munerata est pnt^- 
mio, quantum nedum vir unquam sperare, sed ne iuvenis quidem 
olim somniare ausus sum. Quod si mecum ipse reputo, animum 
novitate inventi adhuc confusum divina quadam voluptate 
mixtus horror occupat, qui non gaudio me indulgere sinit, sed 
potius quaBrere iubet, quonam placem sacrificio caeli invidiam 
mihi in tantum felicitatis fastigium evecto imminentem. Quare, 
si quid ex hoc invento in me redundat gloriae, id totum per- 
mitto Academiae Litterarum Hungaricse, quae me quindecim abhinc 
annis adulescentulum sociorum numero adscribi iussit eoque ex 
tempore mea studia auctoritate sua protegit summaque liberali- 
tate sustentat atque fovet, cui debeo, quod severa artis disci- 

plina roboratus maiores nido potui extendere pennas. Hae igitur, 
pulcherrima vitaB hora rediens ex nemore Musarum, ubi «avia 
peragravi loca nullius ante trita solo», integros accessi fontes 
plenoque pectore hausi, quam ibi composui ex floribus prorsus 
ignotis coronam, eam oJBfero conditori huius Academiae, maximo 
illi Hungarorum, Divis Manibus Szechenyii nostri! 

